Fréjustunnelen

Fréjus-tunnelen (også kalt Mont Cenis-tunnelen) er en 13,7 km lang jernbanetunnel gjennom Alpene. Den går gjennom Mont Cenis mellom Modane i Frankrike og Bardonecchia i Italia. Den passerer under Pointe du Fréjus (2932 moh.) og Col de Fréjus (2542 moh.).

Tunnelen ble åpnet den 17. september 1871. Den er dermed den eldste av de større tunnelene i Alpene. Man hadde regnet med at byggingen skulle ta 25 år, men takket være pressbormaskineri og elektrisk tenning av eksplosiver skulle det ikke ta mer enn 14 år. Fra 1868 til 1871 var det allerede en jernbaneforbindelse som gikk over fjellene i dette området. 

Tunnelen er en del av høyhastighetsforbindelsen mellom Roma og Paris, via Torino og Grenoble.

Det er senere (1974–1980) blitt bygget en veitunnel ved siden av jernbanetunnelen. Den er 12,9 km lang (en kjørebane). Her går europavei 70.

 Referanser 

Kategori:Jernbanetunneler
Kategori:Alpene
Kategori:Byggverk i Piemonte
Kategori:Veier i Frankrike
Kategori:Veier i Italia
Kategori:Tunneler åpnet på 1800-tallet
Kategori:1871 i Frankrike
Kategori:1871 i Italia